Miestne zastupiteľstvo mestskej časti  Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 30. januára 2007

Materiál číslo: 6/2007

K bodu:
Informácia o uzatvorených nájomných zmluvách k obecným bytom v Mestskej časti Bratislava-Petržalka.

Predkladá:					Návrh uznesenia:

Milan Ftáčnik           		                        Miestne zastupiteľstvo mestskej časti Bratislava- 
starosta     				            Petržalka

						b e r i e  n a  v e d o m i e
Prerokované:
		
v miestnej rade	informáciu o uzatvorených nájomných zmluvách  
dňa 16. 01. 2007	k obecným bytom v Mestskej časti Bratislava -
	Petržalka

Spracovateľ:					

Daniela Podolayová 				
vedúca bytového oddelenia

I n f o r m á c i a
o uzatvorených nájomných zmluvách k obecným bytom v Mestskej časti Bratislava-Petržalka

	Miestne zastupiteľstvo mestskej časti Bratislava - Petržalka na svojom zasadnutí dňa 26. septembra 2006 uznesením č. 367 schválilo „Zásady hospodárenia s bytmi v mestskej časti Bratislava-Petržalka“. V čl.5 ods.(6) predmetných zásad ukladá starostovi štvrťročne predkladať miestnemu zastupiteľstvu  informáciu o uzatvorených nájomných zmluvách.
V období od 01. októbra 2006 do 31. decembra 2006 bolo na základe určenia nájomcu uzatvorených sedem nájomných zmlúv. Všetky nájomné zmluvy boli uzatvorené so žiadateľmi evidovanými v miestnom zozname uchádzačov o nájom bytu zaradenými v poradovníku uchádzačov o nájom bytu. Mimo poradovníka nebol za nájomcu obecného bytu určený nikto.
Nájomné zmluvy boli uzatvorené  nasledovne :
1) garsónka, byt po zomrelom, pridelený – pani Zuzane Mogrovičovej + dve deti,    
   trojčlenná domácnosť 
2)garsónka, súdny spor, byt pridelený – pani Claudii Praženkovej + dieťa,  dvojčlenná 
   domácnosť 
3) dvojgarsónka, byt po zomrelom, pridelený manželom Fábryovcom + tri deti -   
    päťčlenná domácnosť
4) garsónka, byt protiprávne užívaný – odovzdaný, pridelený pani Monike Dobešovej 
    + dve deti - trojčlenná domácnosť 
5) dvojizbový byt po neplatičovi, pridelený manželom Lelkešovcom + dve deti – 
    štvorčlenná domácnosť     
6) dvojgarsónka, súdny spor, pridelený manželom Vassovcom + dve deti - štvorčlenná 
    domácnosť  
7) trojizbvý byt, súdny spor, pridelený manželom Gambaľovcom + dieťa - trojčlenná   
    domácnosť 

 K 01. októbru 2006 bolo evidovaných v poradovníku uchádzačov o nájom bytu 23 žiadostí. Predmetný poradovník bol schválený starostom dňa 25. 08. 2005 na základe odporučenia členov sociálnej a bytovej komisie.
Dňa 26. 10. 2006 zástupkyňa starostu plniaca úlohy starostu schválila poradovník na základe odporučenia členov sociálnej a bytovej komisie v počte 20 žiadostí, ktorým sa doplnil poradovník zo dňa  25.08.2005.
V miestnom zozname uchádzačov o nájom bytu sme evidovali k 31. decembru 2006       2 082 žiadostí.  
Materiál bol prerokovaný v sociálnej a bytovej komisii dňa 10. januára 2007, stanovisko komisie tvorí prílohu materiálu.
  	Miestna rada na svojom zasadnutí dňa 16. januára 2007 uznesením č. 3 odporučila miestnemu zastupiteľstvu informáciu o uzatvorených nájomných zmluvách k obecným bytom v Mestskej časti Bratislava-Petržalka zobrať na vedomie.

 Stanovisko
zo zasadnutia sociálnej a bytovej komisie zo dňa 10. 01. 2007

K bodu : Informácia o uzatvorených nájomných zmluvách k obecným bytom             
               v Mestskej časti Bratislava-Petržalka 

Stanovisko:

Sociálna a bytová komisia k materiálu o uzatvorených nájomných zmluvách nemá pripomienky  a odporúča poslancom miestnej rady a miestneho zastupiteľstva  informáciu o uzatvorených nájomných zmluvách k obecným bytom v Mestskej časti Bratislava-Petržalka zobrať na vedomie.

Prítomní : Oľga Adamčiaková, Michal Novota, Viera Palková, Anna Sotníková

Hlasovanie : 
Prítomní     :  4
Za               :  4
Proti           :  0
Zdržal sa    :  0 

V Bratislave 11. 01. 2007                                              Anna Sotníková
                                                                                        predseda v.r.